“Yesu Kristo tahinduka; oku abaire ari nyomwabazyo,
n'eri izooba nikwo ari, kandi nikwo ariguma ebiro byona.”

(Abaheburaayo 13:8)

EBARUHA ERIKWETOROORA okwakana 2018

Akatabo k’okujaguza
1948 -2018: Emyaka 70 y'aba Israeli
1958 – 2018: Emyaka 60 ey'aba
Free People’s Mission Krefeld

Endamutsyo ezi kuruga aha mutima ahari imwe mweena omunsi yona omwiziina rya MUKAMA waitu kandi Omujuni Yesu kristo n'ekyahamdikirwe okuruga omuri Yohaana 8:31:

“Ku muraahamire aha kigambo kyangye, nimuba muri abeegi bangye buzima…”

Nabi Mikaaya akahakanisa baanabi enkumi ina, abaaragwire baine omwoyo w'ebishuba, yaagira ati, “Nindahira MUKAMA, eki MUKAMA arangambire, nikyo ndaagambe.” (1 Abagabe 22:14)

Okwo nikwo kucwamu kwangye okuruga omu kutandika. Aha muheru gw'obutumwa bwe, omushaija wa Ruhanga akakyira kuraanga, “Naimwe bantu 'mwe mwena, mukihurire!” (1 Abagabe 22:28)

Eiraka erya mazima rikiriyo niryeeta n'aburi hati: “Naimwe bantu 'mwe mwena, mukihurire!”

“... okwiha obusingye bwona n'okuhitsya obusingye bwona Niiwe Ruhanga.” ( Zaaburi 90:2)

“Eiguru n'ensi biryahwaho, kwonka ebigambo byangye tibirihwaho.” (Luka 21:33)

“… kwonka ekigambo kya Ruhanga kigumaho ebiro byona. Kandi ekigambo ekyo nibwo butumwa burungi obu mwagambiirwe.” (1 Petero 1:25)

Ekyo kyonka ekyahandikirwe omu “Kigambo kya Ruhanga” – omu Baibuli – nikyo kirabe kihikire ahabwiitwe. Yaaba nikikwata aha mbariira ya Baibuli y'okuhanga nari aha ntebekanisa yo'kujuna nari aha nyegyesa zoona, nitureka Ruhanga Atugambira kurabira omu Kigambo Kye. Nitureeba entaniso eriho ahagati y'amazima g'okuhanga hamwe n'enyikiriza omu mpindahinduka y'ebirabeireho (evolution). Ogwe weena otarikwikiriza ekihandikirwe omu mushororoongo ogw'okubanza, ogurikwetwa,“Omukutandika Ruhanga akahanga eiguru n’ensi,” naija kugira obuzibu omu kukora ekyo okuhistya aha mushororoongo gw'aha muheru omuri Baibuli. Ekyo ekiri omu butahwaho kandi ekiriba omu butahwaho nitukirekyera Ruhanga Atahwaho. Tugaruke enyima omu kutandika kw'obunaku kandi n'omuntandikiro y'obunaku bw'embabazi.

Eky'amaani ekyiturikworeka omukitabo kinu, n'okutangaaza omu bugufu ebya baireho ebi:

Okuruga omu ndagaano ey'eira okuza omu kuraganisa okustya, okuza omu ndagaano entsya.

Okutandikaho ekanisa ya Yesu Kristo hamwe n'obwiire bw'entumwa.

Obunaku bw'emyaka bishatu eyabandize okuhitsya omu bwiire bw'enyikiriza ya Niiki(Nicaea)

Emyaka rukumi eya obwire bw'omwiriima obwa rwagati okuhitsya omu kyaasa kya 14.

Okugarurwa butsya hamwe n'emyaka bitaano eyakuratsireho n'akyenyine ekyabaireho.

Obutumwa bw'aha muheru okugaruka kwa Kristo kutakabeireho okuriyo nikugyenda omu maisho.

Eky'okubanza kya byoona, n'ekyomugasho okumanya kandi n'okwikiriza ngu Ruhanga Ariyo nakora buri kimwe nk'oku ebiraganiso biri. Ahaireyo ekigambo kye. “... kandi mwena nimumanya gye omu mitima yaanyu n'omumagara gaanyu, ku hatariho kintu na kimwe ekirabuzire aha birungi byona ebi MUKAMA Ruhanga waanyu yaabaraganiise; byona bikabaho, tihariho kintu na kimwe ekitarabaireho.” (Yoshua 23:14) Ebi b'aanabi b'omundagaano enkuru baraangiriire bariho OmwoyoOrikwera biriyo nibitworekwa abeegi omu kuhikiriira, okuruga aha mushororoongo gw'okubanza omu ndagaano entsya. “Ahakkuba byona ebi Ruhanga yaaraganiise biba Eego omuriwe; kandi nikyo tugirira omuriwe tuti, Amiina, ngu Ruhanga Ahimbisibwe omuriitwe.” (2 Abakorinso 1:20)

Okuruga omu ndagaano enkuru
okuza omu ndagaano entsya

“Ebiragiro na Baanabi bikaba biriho okuhitsya omu biro bya Yohaana; okuruga obwo enkuru nungi ey'obukama bwa Ruhanga ebuurirwa, kandi omuntu weena abutaahamu n'amaani.” (Luka 16:16)

“Muhurire eiraka ry'orikuranga naagira ati: Mushemeze omuhanda gwa MUKAMA omu ihamba, mugororere MUKAMA omuhanda rugyendwa omu ihamba ry'omusheenyi.” (Isaaya 40:3) Obunabi obu bukahikirizibwa obuhereeza bwa Yohaana Omubatiza; okwo nikwo kikuhamibwa omuri Matayo 3:3; Mako 1:3; Luka 3:4; Yohaana 1:23. Maraika wa MUKAMA, owaarangire okuzarwa kwa Yohaana Omubatiza owa Zaakaria, akagira, “… kandi aryaijura Omwoyo Orikwera okuruga omu nda ya nyina. Baingi omu Baisraeli aryabahindura, abagarure ahari MUKAMA Ruhanga waabo. Aryagendera omu maisho ga Ruhanga omu mwoyo gwa Eliya n'amaani ge, okuhindura emitima y'abazire, bakagarukana n'abaana baabo, N'abagomi okubagarura aha bwengye bw'abahikiririire, kandi n'okutebeekanisiza MUKAMA abantu abeeteekateekire.” (Luka 1:15-17) Amiina.

Bwanyima y'okuzarwa kwe, ishe Zaakaria akaijura Omwoyo Orikwera kandi yaagamba ebigambo by'obunabi ebikwateine n'obuhereza bwa Yohaana Omubatiza: “N'okugirira baatatenkuriitwe embabazi, N'okwijuka endagaano ye erikwera…” (Luka 1:72)

“Okumanyisa abantu be eby'okujunwa omu kusaasirwa ebibi byabo…” (Luka 1:77)

Okuraganisa kwa kabiri omu ndagaano enkuru aha kikwatireine n'obuhereza bwa Yohaana Omubatiza, okuhandikirwe omuri Malaki 3:1, kukahamibwa MUKAMA we wenyini omuri Matayo 11:10 hamwe n'omuri 7:27: “Kandi ogwo niwe yaahandiikirweho ngu, “Reeba, nintuma entumwa yangye, ekubandize; Niyo erishemeza omuhanda gwawe.”

Yohaana ku yaabuziibwe, “Ori oha?” yagarukamu ati, “Nyowe tindi Kristo.” “Mbwenu shi ori Eliya?” “Tindi we” “Ori nabi ori?” yagarukamu ati, “Ngaaha!” (Yohaana 1:19-21) Aha mushoroorongo gwa 23, nitushoma obujurizi bwe obwegami aha byahandikirwe ebiri kwera oburi kugamba ou yabaire ari: “Muhurire eiraka ry'oorikuranga naagira ati: Mushemeze omuhanda gwa MUKAMA omu ihamba, mugororere MUKAMA omuhanda rugyendwa omu ihamba ry'omusheenyi.” (Isaaya 40:3)

Yohaana akaba agambira abantu be ababaire baba bamuhurikirize, “Nyowe nimbabatiza n'amaizi ahabw'okweteisa, kwonka orikwija enyima yangye nankiza obushoboorozi; kandi tinshemereire na kumukwatira enkaito; We aryabatiza n'Omwoyo Orikwera n'omuriro…” (Matayo 3:11)

Omu kuraba omu buhereza bw'okuraganisibwa ogwe aryaija, emitima y'aba ish'itwe omu ndagaano enkuru ekahindurwa omu kwikiriza kw'abaana b'endagaano entsya, okugira ngu “kandi n'okutebeekanisiza MUKAMA abantu abeeteekateekire.” (Luka 1:17) Kikaba nikyeetagisiza kimwe okuhurira obutumwa bw'anabi owaraganitsibwe, okwikiriza kandi n'okubatizibwa.

Yesu akakabukira abahandiiki hamwe n'aba Farisaayo, abayaangire obuhereza bwa Yohaana Omubatiza, omu maisho g'abantu n'ebigambo ebi: ”Kwonka Abafarisaayo n'abeegyesa ab'Ebiragiro, abatarabatiziibwe Yohaana, baayanga enaama ei Ruhanga yaabateekateekyeire.” (Luka 7:30)

Eiraka niryetera ahaiguru: Kikaba nikibasika okunywegyera ebitabo bitaano ebya Musa (Torah), okushoma ebyahandikirwe ebirikweera, okugamba aha ntebeekanisa erikweera ey'okujuna, okuburira aha kwiija kwa Masiah hamwe n'ogwe owabandize Eliya (Matayo 17:10), okweshongora Zaaburi, okweeza Sabato, okuhoonga ebihebwayo, kwonka kandi okuhakanisa boombi owabaandize hamwe na Masiah kandi n'obutata kitiinisa omu izooba ry'embabazi ery'okutayaayirwamu (Luka 19:42). Eishomo eryamaani ery'okweega ni: Abo bonka abaikiriize obutumwa bw'ogwo owaabandize kandi bakabatizibwa bakabasa kwikiriza hamwe n'okwakiira Masiah.

“Nikwo naitwe; obu twabaire tukiri abaana bato, tukaba tutegyekwa nk'abahuuku eby'okubandizaho eby'omu nsi egi. Kwonka obunaku ku bwahikiire kimwe, Ruhanga yaatuma Omwana we, owaazairwe omukazi omu butegyeki bw'ebiragiro, ngu acungure abaabaire nibategyekwa ebiragiro, tuheebwe okuhindurwa abaana. Kandi imwe, ahabw'okuhinduka abaana, Ruhanga akatuma Omwoyo w'Omwana we omu mitima yaitu, otugambisa ati: Abba, Taata!” (Abagalatia 4:3-6)

Okuraganisa kwa Zekaria 9:9 kukwahikiriire kandi MUKAMA Akataaha omuri Yerusaalemu arikugyendera aha mwana gw'endogoya (Luka 19:28-44), abaikiriza bakajaguza kandi baatera n'akaari, “Omugabe orikwija omu iziina rya MUKAMA asiimwe!”Abahandiiki ababaire bahumire omu by'omwoyo bakaba nibenda abantu barekyeraho okuhimbisa n'okuramya (omushororoongo gwa 39), kwonka Omucunguzi yagarukamu ati, “Aba ku baakuhunama, amabaare gakaagamba munonga.” Bwanyima yaaranzya Yerusaalemu atyo yarira ahabw'okuba akabaaijwiire obusaasi: “Ku yayiriire haihi, yaareeba orurembo, yaaruririra, naagira ati: Eri izooba, kuri noomanya ebyokukureetera obusingye! Kwonka shi hati bisherekirwe amaisho gaawe.” Eki kikakuratwa okurangirirakw'okushara omushango okuri kwiija: “Ahakuba ebiro biryakwizira, abazigu baawe bakuzitireho orugo, bakwehinguririze, bakutangatangye embaju zoona; bakuteere ahansi n'abaana baawe abakutwiremu; tibarikutsigamu ibaare eriri aha rindi, ahabw'okuba toramanyire biro eby'okutaayaayirwa kwawe.” (emishororoongo 41-44) Omu mwaka gwa 70 AD, genaraali w'Abarooma Tito akacwekyereza Yerusaalemu na Hekaalu n'ihe rye. N'aburi hati, n'ekyomugasho munoonga okutwaara eki Ruhanga yaaraganisa ahabw'obunaku obu.

Eiraka ririyo niryetera ahaiguru: Okuruga ahari adamu na Haawa, emyaka enkumi ina ekaba erabireho, obu babaire bategyereize Omujuni owaraganitsibwe owabaire naija kwiija nk'embibo ya Ruhanga (Okutandika 3:15). Obunaku bw'okuhikiriza ku bwahikire, abebembezi bomwoyo hamwe nabarikubeikiririzamu,tibarabasiize kwtegyereza izooba rya Ruhanga ery'embabazi. Abeebembezi b'amadiini bakaba bari empumi ababaire bebeembeire empumi; Eki nikyo kyagambirwe ahari abo ababaire batarikwikiriza muri Masiya: “Akaija owe, abaabaire bari abe tibaamwakiira.” N'obu kiraabe kirir kityo, kihandikirwe aha biikiriza: “Kwonka boona abaamwakiire, nibo abaikiriize eiziina rye, akabaha obushoboorozi okuba abaana ba Ruhanga…” (Yohaana 1:11-12) Amiina. Okwo nikwo kyabaire kiri omukutandika. Okwo nikwo kyabaire kiri omu buri mwaka gw'ekanisa. Okwo nikwo kiri n'erizooba.

Okutandikaho Ekanisa ya Yesu Kristo omuri Yerusaalemu

Okutandika ekanisa kukabaho omu muriingo gutari gw'obutoosha okurabira omukushukwa kw'omwoyo orikwera. Omu Byakozirwe Entumwa 1, nitugambirwa ngu Omucunguzi owaazokire akamara ebiro makumi ana n'abeegi be kandi yaagamba nabo aha bukama bwa Ruhanga (orunyiriri rwa 3). Obu yabaire naakora atyo, akaguma nagaruka okuraganisa: “ahakuba Yohaana akabatiza n'amaizi, kwonka imwe nimwija kubatizibwa n'Omwoyo orikwera omubiro bikye.” (omushororoongo gwa 5)

Omuri Luka 24:36-51, MUKAMA Owazookire akaba ayoorekire abeegi be ebyahandikirwe eby'endagaano enkuru ebyabaire byahikiriire. Akaigura okwetegyereza kw'Omwoyo kugira ngu boona babaase kwetegyereza obunabi bwona obwabaire bukwatiraine n'okubonabona kwe, okufa kwe, hamwe n'okuzooka. Akagira, “Oku nikwo kyahandikirwe ngu kristo ashemereire kubonabonesibwa, n'okuzooka omu bafu aha kiro kya kashatu;kandi ngu okweteisa n'okwihwaho ebibi bishemereire kubuurirwa omu iziina rye omu mahanga goona, okutandika Yerusaalemu.” (emishororoongo 46-47), kandi y'ahendera n'ebigambo: “Kandi reeba, niinyija kubooherereza eki Tata yaaraganiise; kwonka mugume omu rurembo okuhistya obu murijwekwa amaani agarikuruga omu iguru.” (omushoroongo gwa 49) Bwanyima y'ekyo, Yaatwarwa omu iguru aho omu maisho gaabo (Luka 24:51; Ebyakozirwe entumwa 1:9).

Bwanyima y'okushukwaho Omwoyo Orikwera, entumwa Petero akaba naabasa kujurira aha izooba rya Pentekooti: “kureka eki nikyo kyaragwirwe nabi Yoeli ati: Ruhanga akagira ati: Omu biro by'aha muheru Ndyashuka Omwoyo wangye aha bantu boona; batabani baanyu na bahara baanyu baryayorekwa, n'abagurusi baanyu baryaroota ebirooto…” (Ebyakozirwe 2:16-17)

Petero akaburira itebezo ry'okubanza ariho Omwoyo Orikwera. Okuruga aha mushororoongo gwa 37 okuhistya aha gwa 41, nitugambirwa ekyabaireho obu ekiterane cha bantu obukwasireho ahabw'eitebezo: “Abantu abo ku baakihuriire, baacumitwa omu mitima, baabuza Petero n'ezindi ntumwa bati: b'eishe-emwe, tugire tuta? Petero yaabagarukamu ati: Mweteise, mwena mubatizibwe omu iziina rya Yesu Kristo, mubone kusaasirwa ebibi byanyu; kandi nimwija kuheebwa ekiconco ky'Omwoyo Orikwera. Ahakuba okuraganisibwa oku n'okwanyu n'okw'abaana baanyu, n'okwa boona abari hare, omuntu weena oryetwa MUKAMA Ruhanga waitu.” Eky'okubanza itebezo, okuratsizeho okwikiriza kw'abaire beruundiine hamwe n'okworooba okurabira omukubatizibwa.“kandi abaikiriize ekigambo kye baabatizibwa; eryo izooba haayongerwaho abantu nk'enkumi ishatu.” (Ebyakozirwe 2:41)

Eiraka niryetera ahaiguru: Muhurire, 'imwe bantu mwe, buri omwe omuri imwe: Aha izooba rya Pentekoti, itebezo erya mushoongi eryaburiirwe rikaba rihikire kandi riri omu buri kicweeka kyoona omu bunaku bw'entumwa kandi n'oburu ahati rikihikireomu Kanisa ya yesu Kristo! Okuruga omu shaaha eya bandize, okuruga aha izooba ry'okubanza ry'endagaano entsya, buri kimwe eky'enteebekanisa y'okujuna kyihikiriire nk'okukyaragwiirwe omu ndagaano enkuru. Paulo akakijuriraho omu baruha ye ey'okubanza: “Nyowe Paulo, omuhuuku wa Yesu Kristo, nkeetwa kuba entumwa, naashoroorerwa engiri ya Ruhanga, ei yaaraganiise ira omu kanwa ka baanabi be omu byahandikirwe ebirikwera…” (Abarooma 1:1-2) Amiina.

Omubuurizi w'engiri Filipo akaburiira omuri Samalia. “Kwonka ku baikiriize Filipo owaababuriire ebigambo birungi eby'obukama bwa Ruhanga n'eiziina rya Yesu Kristo, baabatizibwa, abashaija n'abakazi.” (Ebyakozirwe 8:12) Omu kuhurira eki, entumwa zikaruga Yerusaleemu kandi “baashabira ngu baheebwe Omwoyo Orikwera: ahakuba Omwoyo akaba atakaizire aha muntu weena omuribo, kureka bakaba babatiziibwe omu iziina rya MUKAMA waitu Yesu.” (emishororoongo 15-16)

Omu byakozirwe entumwa 10, Petero akaburiira obutumwa b'wokujuna kwa Yesu Kristo omu nju y'omwebembezi w'ihe ry'abarooma arikweetwa Cornelius: “Bwanyima yaaturagiira kubuurira abantu, n'okuhamya ngu niwe ogwo ou Ruhanga yaataireho kuba Omucwi w'emanja z'abahuriire n'abafiire. Ogwo niwe baanabi boona baahamize, ngu ahabw'eiziina rye omuntu weena orikumwikiriza naihwaho ebibi. … Abantu aba baheebwa Omwoyo Orikwera nkaitwe, hariho orikubaasa kubaima amaizi ngu batabatizibwa? Yaaragiira ngu babatizibwe omu iziina rya Yesu Kristo.” (Ebyakozirwe 10:42-48)

Obu ekanisa ya MUKAMA Yesu Kristo eri omu nsi, egyo Petero ei yaraangirire aha kiro kya Pentekoti eryaguma ehikire ahabw'abaikiriza boona omunsi: “Ahakuba okuraganisibwa oku n'okwanyu n'okw'abaana baanyu, n'okwa boona abari hare, omuntu weena oryetwa MUKAMA Ruhanga waitu.” (Ebyakozirwe 2:39)

Eiraka niryetera ahaiguru: Omu kanisa ya Yesu Kristo, itebezo ry'okubanza n'ery'ahamuheru hamwe n'okubatiza kw'okubanza n'okwa'ahamuheru bishemereire kuba nibishushana. Aka niko karaande k'obutwiire ak'okurangiriira: Okwikiriza, okubatizibwa, okubatizibwa n'omwoyo Orikwera. Ako akayegesiibwe kandi k'akamanywa aha kiro ky'okutandikaho ekanisa ya Ruhanga Ohuriire niyo ngyenderwaho okuhistya aha muheru gw'endagaano entsya.

Entumwa Paulo akajuriira aha kanisa ngu “mwombekirwe aha musingi gw'entumwa na baanabi, kandi Kristo Yesu niwe ibaare ery'obuhamizo…” (Abaefeso 2:20) “Kandi akaha abamwe kuba entumwa, abandi baanabi, abandi ababuurizi b'engiri, abandi kuba abariisa n'abeegyesa,ngu abarikwera bateekateekyerwe omurimo gw'okuheereza, babone kwombeka omubiri gwa Kristo…” (Abaefeso 4:11-12)

Entumwa ekahandikira Timoseo: “Ngu, ku ndiba ntarahukire kwija, omanye oku abantu bashemereire kutwaza omu nju ya Ruhanga ohuriire, niyo kanisa ya Ruhanga ohuriire, enyomyo kandi obuhamizo bw'amazima.” (1 Timoseo 3:15)

Ekanisa eyabandiize gukaba guri omubiri gwa MUKAMA, omwanya gw'okuraganisa kwa Ruhanga, ogwijwiire amaani ga Ruhanga, n'ebichocho by'Omwoyo hamwe n'enyegyesa z'emiriingo nyingi (1 Abakorinso 12:4-31) – gugaitsirwe omu mubiri gumwe kurabira omu kwikiriza, okubatizibwa, hamwe n'okubatizibwa kw'Omwoyo Orikwera (emishororoongo 12-26). Aho honka ahari enshonga egyo, ekirikukurataho kyihikire n'erizooba: MUKAMA omwe, okwikiriza kumwe, okubatizibwa kumwe (Abaefeso 4:3-5).

Omu kugaruka kwa Yesu Kristo, eki ekyahandikirwe kiraaba kyahikiriire n'ekanisa: “… ngu agyeeze, aherize kugishemeza ahabw'okugyogyesa amaizi n'Ekigambo kye; ngu ekanisa egyo ebone kumurikwa omu maisho ge eri ey'ekitiinisa, etaine ibara n'obu gwakuba omufunya, nari ekintu kyona ekirikushusha kityo, kureka ebe erikwera etaine kamogo.” (Abaefeso 5:26-27) Ku turi kuhuriira okuburiira kw'embabazi za Ruhanga, nituzikiriza, tutyo tutuunga okujunwa, okwihwaho orubanja, kandi n'okugarukana na Ruhanga, nikimanyisa: “Mbwenu okukira munonga, nk'oku tuherize kwihwaho orubanja ahabw'eshagama ye, turyakira ekiniga kya Ruhanga ahabwe.” (Abarooma 5:9) Omu kigambo kya Ruhanga, tushemereire – kandi twena abaikiriza ba Baibuli – nitwikiriza buri kimwe nk'oku kyayemekirwe omu kutandika.

Obunaku okuhistya aha rukiiko rwa Niiki (Nicaea)

Omu kanisa y'okubanza ey'ekigambo omu Kushuuruurirwa 2:2, MUKAMA akahimbisa ekanisa ye: “Ati: Nimmanya ebi orikukora, okwezirika kwawe, n'okugumisiriza kwawe; kandi nimmanya ku otabaasa kugumisiriza abantu babi, kandi ku waayetegyereize abeeyeta entumwa, haza batari bo, okashanga bari ab'ebishuba…”

Omu baruha ze nyiingi, namunoonga rukundo ei yayorekire Abatesalonika hamwe na Timoseo, Paulo akoreka okukwatwaho ngu nihabasa kubaho okwehakana enyikiriza eya mazima. Entumwa akaba aine kukabukira ekanisa y'abakorinso: “Kwonka nyine obwoba nti: Nk'oku enjoka yaategire Haawa n'obugobya bwayo, ebiteekateeko byanyu bikaahabisibwa, muruga omu muhanda ogurikurahuka kandi ogurikwera oguri omuri Kristo. Ahakuba omuntu ku arikwija yaababuurira Yesu ondiijo, ou tutarabuuriire, nari mwayakiira omwoyo ogundi, ogu mutaraakiire, nari mwaikiriza engiri ey'omuringo ogundi, etari i mwaikiriize, mumwikiriza ahonaaho mutarikubanganisa.” (2 Abakorinso 11:3-4)

Omu Bagalatia 1:6-8, entumwa ekarangirira omukyeeno ahari abo boona abarikuburira engiri endaijo: “Kwonka ku haakugira owaababuurira engiri etari nka i twababuuriire, yaaba itwe n'obu yaakuba maraika orugire omu iguru, akyeenwe.”Egi n'enshonga y'amaani munonga munonga.

Nk'oku enjoka omu kutandika kw'okuhanga kw'obuhangwa omu musiri gwa Edeni yabibire embibo y'okubanganisa aha kikwatireine n'ekigambo eki MUKAMA Ruhanga yagambiire Adamu omu kuhaakahaakana, “N'ekyamazima, Ruhanga akagira ngu…?”, kityo kikaretaho obutikiriza kandi, nangwa, kikaretaho okubeihwabeihwa kwa Haawa, kikabaho nangwa n'omukuhendera kw'obunaku bwa beegi n'obwanyima n'aburi hati: okubutsabutsa ahakikwatireine n'ekigambo, obutikiriza, obugomi, okugwa okuruga aomu kanisa: Okuruga aha kigambo.

Ekigambo kya Ruhanga kikeetwa omu bibuuzo: Okuvunuurwa n'enyegyesa z'omuntu nyabuntu z'atandikwaho. Hoona ahu ekyabeireho, okuramya kwona kuba okwabusha, nk'oku MUKAMA yabaire aine kugambira Abaayudaaya enyimaho: “Yaabagarukamu ati: Imwe ndyarya 'mwe, Isaaya akabaraguraho kurungi, nk'oku kyahandiikirwe ngu: Ab'eihanga eri nibampaisa ekitiinisa eminwa yaabo, kwonka emitima yaabo endi hare. Bandamiza busha, Ahakuba enyegyesa ey'ebi beegyesa￼ okuba obuhamizo bw'ediini N'ebiragiro by'abantu.” (Mako 7:6-7) Kandi n'eki yesu yaagambiire abahandiiki ababaire baine enyegyesa zaabo n'ahati nitukireba: “… kwonka nyowe ahabw'okugamba amazima, imwe timuunyikiriza. … owa Ruhanga ahurira ebigambo bya Ruhanga; imwe eki mutabihuririra n'ahabw'okuba timuri ba Ruhanga.” (Yohaana 5:45+47) Hakiriho embibo ibiri z'omwoyo ezitari kushushana obunaku obu: “Yaabagarukamu ati: Owaabibire embibo nungi n'Omwana w'omuntu; omusiri n'ensi; embibo enungi nibo baana b'obukama; enkyenzi n'abaana b'Omubi…” (Matayo 13:37-38)

Okuramya okuhikire okwa Ruhanga nikuruga omu mutima ogu garwiirwe butsya, ogwezire. MUKAMA waitu Akagira: “Kwonka obunaku nibwija, kandi bwahikire, obu abaramya ab'amazima bariramizamu Isheboona omu mwoyo n'omumazima; ahakuba Isheboona asherura abari nk'abo kumuramya. Ruhanga n'Omwoyo; kandi abamuramya bashemereire kumuramiza omu Mwoyo n'omu mazima.” (Yohaana 4:23-24) Ogwe weena Atari kuramya nk'oku Omwoyo Orikwera Arikworeka nk'oku ekigambo kya Ruhanga naramya ondiijo, Atari We.

Omu Batesalonika bakabiri 2 eki chweka ky'akabiri 2 , Paulo akaba yaragwiire okwehakana okw'ahamuheru kandi n'ano omushaija w'ekibi ari kukyikiriira: “… kandi omuzigu oyetunguura, akarwanisa ekintu kyona ekyetwa Ruhanga, akashutama omuri Hekalu ya Ruhanga, naayeyeta Ruhanga (omushoroorongo gwa 4) n'obugobya bwona obubi obw'okuhabya ab'okuhwerekyerera, ahabw'okuba bakanga kukunda amazima ngu bajunwe. Nikyo Ruhanga arikubooherereza ekirikuhabya eky'amaani kubaikiririsa eby'ebishuba…” (emishororoongo 10-11) Abo abatari kuta ekitinisa kandi abatarikwikiririza omu kigambo kya Ruhanga nk'amazima goonka agahikire ahabw'abo bonka hamwe n'ahabw'ekanisa bagweriirwe okwikiriza ebishuba by'ediini.

Ekyabaireho bwanyima y'obunaku bw'entumwa, tikikabaasa kufunzibwa: Abashaija hati abarikweetwa b'ishe-b'ekanisa (church fathers) baakoreka enyegyesa y'obukafiiri kandi babona abakuratsi. Abo abakwetwa b'ishe-b'ekanisa bakaba bari Abakristaayo omu buntu, kwonka batari ntumwa za Yesu Kristo. Tihariho n'omwe omuribo owabaire aine okwetwa okurikweera. Abakumanywa gye ni Athanansio, Agusito na Hieronymus. Bakaba bari abashaija bakuruga omu bukafiiri bwa hellenistic kandi obutoosha bakaba batakatungaga okuhinduka okw'amazima omuri Kristo; bakaba bakyibohirwe okweraguza kandi bakareeta ebiteekateeko byabo nk'abo omu Bukristaayo.

Kuruga omu mwaka gwa 313AD, empura Constantine obu arangirira omu butongore hati ekiri kwetwa Obukristaayo okuba ediini y'eihanga, akabi kakakura. Okuruga omu kwakataano ebiro 20 okuhika okwa mushanju ebiro 25, 325, akatayayisa ba Bishopu b'enyikiriza nyingi omu kakyiko ka Niiki. Omu kaire ako, hakaba hariho ebigoombe 127 by'eki Kristaayo omu mahanga agabaire gari ag'Abarooma. Bwanyima y'obutikirizana bw'amaani hamwe n'okuhaajana, enyikiriza y'obushatu etari nangwa n'eya Baibuli ekahangwaho ahansi y'obwebembezi bwa Athanansio (Athanasius), n'obu kirabe kiri ngu boona tibarakiikirize. Bakakita aha Mwana wa Ruhanga, negira eti: “… omuri MUKAMA waitu, Yesu Kristo, Omwana omwe nyamunegyere owa Ruhanga, owazairwe Isheboona, Ruhanga kuruga omuri Ruhanga, omushana kuruga omu mushana, Ruhanga buzima kuruga Omu Ruhanga buzima, Owazairwe, otarahangirwe ogwe Atuura na Isheboona.” (Väter der Chrisnheit. [Fathers of Christianity], orupapura rwa 40)

N'okuhistya hati, Ruhanga takazara ga, reka okuzarwa, Omwana otahwaho. Tihakabahoga Omwana otahwaho. Omu myaka enkumi ina y'omu ndagaano enkuru, tihari nabi owagambire ahari Isheboona ari omu iguru, kureka Omwana, konka MUKAMA Ruhanga – YAHWEH-Elohim – nagambwaho emirundi eri kurenga enkumi ina. Omu mabaruha, okutandika n'Abarooma 1:7, nituguma nitushangamu okuramutysa: “Embabazi ahari imwe hamwe n'obusingye zikuruga owa Ruhanga Ishe'itwe, kandi MUKAMA Yesu Kristo.” Kwonka tihariho murundi n'agumwe ahikikugira ngu: “…Ruhanga Omwana” nari “…Ruhanga Omwoyo Orikwera.” Nk'oku Ruhanga Elohim yaatweyorekire nka MUKAMA/YAHWEH kandi akatambura omu mubiri ogurikureebwa omuri Edeni atyo akahanga Adamu omu kyishushwani kye, Ruhanga ogwe omwe Akeyoreka nka Ruhanga omu iguru omu Mwana We omwe nyamunegyere omunsi. N'ahabw'ekyo, MUKAMA Yesu akaakira kugira ngu, “… ondeebire, buri areebire Isheboona…” (Yohaana 14:9) Okugira ngu atucungure, Ruhanga akeyorekyera omu mubiri (1 Timoseo 3:16).

Okuraganisa kwokuzaarwa kwo'mwana nk'omujuni nikushangwa omu byahandikirwe by'omundagaano enkuru. Ezimwe aharizo:

“Ndyaba ishe, nawe abe omwana wangye.” (2 Samueli 7:14)

“Niinyija kuranga ekiragiro kya MUAKAMA; yangira ati: Ori Omwana wangye, eri izooba naakuzaara.” (Zaaburi 2:7)

“Okwiha obu maawe Yanzaara…” (Zaaburi 22:10-11)

“Aryantakira ati: Niiwe Tata; Ruhanga wangye, kandi orukiri rw'okujunwa kwangye. Ndayamugira omujigaijo gwangye, omugabe orikukira abandi boona ab'omu nsi…” (Zaaburi 89:26-27)

“Reeba, omwishiki oshugaine aryagira enda, azare omwana w'omwojo, amwete Emanueli.” (Isaaya 7:14)

“Ahabw'okuba Omwana atuzaariirwe, Omwana w'omwojo atuhairwe, Obutegyeki buryaba aha mabega ge, N'eiziina rye aryayetwa Omuhanuuzi orikutangaaza, Ruhanga ow'obushoboorozi, Tataitwe otahwaho, MUKAMA w'obusingye.” (Isaaya 9:6) – kwonka tikikabaho: “Omwana ow'ebiro n'ebiro”!

“Kwonka iwe, Betelehemu eya Efuraata, ori mukye…,Omuriiwe nimwo hariruga Orimbeera omutegyeki wa Israeli…” (Miika 5:2)

Obunaku ku bwahikiriire, kikabaho. Kityo, Matayo akahandiikiraho omu shuura y'okubanza: “Hati ebi byona bikakorwa, ngu kihikiriire ekyagambirwe nabi ahari MUKAMA, arikugira (Isaaya 7:14) Reeba, omwishiki oshugaine aryagira enda, azaare omwana w'omwojo, Eiziina rye aryayetwa Emmanueli amakuru ngu Ruhanga ari hamwe naitwe.” (Mataayo 1:22-23)

Omuri Luka 1 hamwe na 2, buri kimwe ekirikukwata aha kuzaarwa kw'Omwana wa Ruhanganikigambwaho gye omu bwijwiire: “Maraika yaamuhuumuriza naagira ati: Otatiina, Mariamu, ahabw'okuba otungire obuganzi ahari Ruhanga. Reeba oryagira enda, ozaare omwana w'omwojo, kandi oryamweta eiziina YESU (Oruheburaayo: Yahshua). Omwoyo Orikwera aryakwizira, N'amaani ga Rukira-boona garyakusangira; Omwana orizaarwa nikyo aryeterwa Orikwera, Omwana wa Ruhanga. … Mariamu yaagira ati: Reeba, ndi omuzaana wa MUKAMA; kimbeho nk'oku waagamba.” (Luka 1:30-31, 35, 38)

Eiraka niryetera ahaiguru: “Muhurire, 'imwe bantu mwe, buri omwe omuri imwe!” Aka niko kaire k'amazima! Aine amatu ahurire eki Omwoyo Arikugambira ekanisa: Ekyo kyonka ekihandikirwe omuri Baibuli nikyo kya Baibuli, kandi ekyo kyonka ekyayegetsibwe kandi kikakorwa entumwa n'eky'entumwa.

Enyombeka y'enyikiriza y'obushatu, ei bashobize kweta enyikiriza y'entumwa kandi eyayorekirwe omu rukiiko rwa Niiki omu mwaka gwa 325 AD kandi n'omu rukiiko rwa Constantinople omuri 381 AD, tiziine kakwate n'an'ebya Baibuli, omu mazima obumanyirivu bw'enyikiriza bw'entumwa ez'omukanisa eya bandize. Omu rukiiko rwa Niiki, omwana akarangirirwa kubaomuntu wakabiri ow'ebyokutangaaza, kandi omurukiiko rwa Constantinople, Omwoyo Orikwera akarangirirwa nk'omuntu wa kashatu. Akanya kakye bwanyima, omu mwaka gwa 385, Hieronymus akagaitamu eky'okwongeramu aha mushororoongo gwa 7 ogwa 1 Yohaana 5 omu Baibli y'orurimi rw'owaabo oruratini, okugira: “Hariho ebirikuhamya bishatu omu iguru, Isheboona, Ekigambo, hamwe n'Omwoyo Orikwera: kandi ebi bishatu nikimwe. ”Emyaka enkumi ishatu bwanyima y'entumwa, hakaba hataine ky'amaani ekitsigiire omukwegyesa kw'entumwa.

Omu Baibuli z'abaheburaayo n'aba Giriiki ezabandize, omuri 1 Yohaana 5, omushororoonga gwa 7, nikigira ngu: “Hariho ebirikuhamya bishatu” hakurataho “Omwoyo n'amaizi n'eshagama; kandi ebishatu ebyo biikirizana. Ku turaabe nitwikiriza okuhamya kw'abantu, okuhamya kwa Ruhanga nikukira okwabo; ahakuba okuhamya kwa Ruhanga nikwo oku, ngu akahamya eby'Omwana we.” (emishororoongo 8+9; Matayo 3:17; Matayo 17:5) Entumwa Petero akakira kujurira: “Kandi eryo iraka tukarihurira niriruga omu iguru, obu twabaire turi hamwe nawe aha rushozi orwo orurikwera.” (2 Petero 1:18)

Martin Luther akahakanisa envunuura y'omururimirw'omuka. John Wycliffe, we ahandi, akavunuura kuruga omururimi orwo orw'omuka kuta omu rujungu, reero n'ahabw'ekyo ekyo ekyageitsirwemu nikishangwamu omuri Baibuli ya King James n'oburi hati. N'obu kiraabe kihandikirwe ahansi y'orupapura ngu eki ekyahandikirwe ahari abo bashatu omu iguru tikyo kyabandize, ekyagaitsirweho nikishomwa omu nvunuura zoona ezikuruga aha Baibuli y'omururimi rw'omuka ruriya. Omu Baibuli z'omu Rugirimaani, yaba ni ey'omuri Zurich eya 1535, nk'ekyokureberaho ninga shi Baibuli ya Luther eya 1543 ninga shi ei bakukozesa hati, nitushangamu ekyagarukirwemu ekihikire ekya Baibuli eya bandize, ekituri kwebariza Ruhanga.

Baibuli erimu endagaano ibiri, enkuru hamwe n'entsya. Tihariho kikubasa kw'ongerwa aha kuraga okw'ahamuheru hamwe n'endagaano; tihariho na kimwe omuriyo ekirikubasa kuhindurwa. Entumwa Paulo akahandika: “B'eishe-emwe, kangambe nk'oku abantu bagamba. Endagaano, nangwa n'obu yaakuba ey'omuntu, ku eheza kuhamibwa, tihariho ondiijo ogiita nari ogyongyeraho.” (Abagalatia 3:15)

Aha muheru gw'endagaano entsya omu Kushuuruurirwa 22:18-19, hariho kurabura kw'emirundi ebiri: “Niinyehanangiriza omuntu weena orikuhurira ebigambo by'omu kitabo eki, nti: Omuntu weena ku aribyongyeraho, Ruhanga aryamwongeraho ebibonaboneso ebihandiikirwe omu kitabo eki; kandi omuntu weena ku aricwa aha bigambo eby'omu kitabo ky'obunabi obu, Ruhanga aryamwaka omugabo gwe ogw'aha muti gw'amagara n'ogw'omu rurembo orurikwera, ebihandiikirwe omu kitabo eki.”

Okwiha omukutandikaho ekanisa z'abakristaayo omu kyasa kya kana, buri nyegyesa ya Baibuli ehakanisibwe, hamwe na Yesu Kristo, Omucunguzi, ahindwiirwe ekitaine mugasho. Tihariho nyikiriza z'enkiiko nari emicwe y'enyikirizaebyarangiriirwe omu bunaku bw'ebyafaayo by'ekanisa ebyaine akakwate na Baibuli. Kwongera ahari ekyo, Baibuli tekugamba aha mujwekyerwa wa Kristo nari omusika wa Petero. Ekanisa enkatolika ekahindura kubi ebigambo bya Yesu omuri Matayo 16:18 kandi babikozesa kubi n'ahari Paapa. Kwonka aho MUKAMA Yesu taragambiire Petero ngu: “Ninyija kwombeka ekanisa yangye ahari iwe“, kureka “ndyayombeka ekanisa yangye aha rukiri oru” – kandi orukiri ni Yesu Kristo.

Eiraka niryetera ahaiguru: Muhurire, 'imwe bantu mwe, buri omwe omuri imwe: Tihariho kanisa y'ihanga nari enyikiriza eri Ekanisa eyombekirwe Kristo, Omucunguzi, n'obu yakuba Enkatolika nari Aba Orthodox, nari aba Coptic nainga shi aba Abachaldean, n'obu bakuba Abasiria nainga Abamisiri. Ezi zoona n'ekanisa z'abakristaayo, kwonka teri Kanisa ya Yesu Kristo. Ekanisa ya Yesu Kristo erimu abantu bonka abakwikiriza okurugirira ahaby'ahandikirwe ebirikwera. Ekicweka eky'akabi n'okugira ngu buri kanisa, otwaariremu Ab'angelica hamwe n'aba Lutheran, neeha abantu bayo okumarwa ngu obucunguzi bwabo buhamire. N'okuhitsya n'eri izooba, n'obu kirabe kiri kityo, tihariho kanisa eyajunire n'omwe. Kwonka abantu boona omu makanisa goona nibabasa kujunwa okwikiririza omuri Yesu Kristo okurabira omu kumanyirira kw'omuntu kw'okujunwa hamwe n'okuhindurwa (Ebyakozirwe 3:19).

Ba Epuura,abagabe hamwe n'abategyekyi bakataho emigoroora aha nyikiriza z'amahanga. N'ahabw'ekyo ekabaganisibwamu omu nyikiriza: aha Abaabuda, kuriya Abahiindu, Abashiinto; kunu Abasunni, hariya Abashiiti, hariya Ab'abalvis n'aba'lawiiti, aha Abakatulika, kuriya aba protestanti. Omuri Asia n'omuri Afrika, abeebembezi b'enganda batandikaho enyikiriza. Kwonka Ruhanga tari mu diini yoona; Ruhanga Ayeyorekyeire omuri Yesu Kristo honka, kandi omu mucunguzi honka niho ahi tukubaasa kubugana Ruhanga (2 Abakorinso 5:19).

Omu maakanisa g'abakristaayo, amaskraamentogaagarukire omu mwanya gw'enyikiriza y'okujunwa omuri yesu Kristo, Omucunguzi, n'obu Baibuli erikugamba aha nyikiriza y'omuntu nk'omuntu: “Oriikiriza akabatizibwa, aryajunwa; kwonka otariikiriza aryasingwa orubanja.” (Mako 16:16) Okurugiriira aha nyegyesa y'ekanisa, okumeemera nari okushuka amaizi aha buso bw'abereere nainga abantu bakuru kushemereire kuba okuzaarwa kw'akabiri kw'amaizi n'Omwoyo (Yohaana 3:5), kwonka omu mazima tikwo kiri. Okumeemera nikugaruka enyima ahari Constantine, owabaire abyaami aha kitanda ekiyaafereireho omu kwezi kwa mushanju 337 obu Bishop Eusebiusya amumeemeraho amaizi emirundi eshatu aha buso bwe, ow'okubanza kukozesa engyenderwaho y'obushatu “omu iziina y'Ishi'itwe, n'Omwana, n'Omwoyo Orikwera.” Okwo nikwo Constantine arikugambwa kuba yahiindukire kuba omukristaayo, kwonka akeeta ruhanga w'omushana Sol okuhistya aha muheru gwe.

Kyakiro ya MUKAMA nayo ekahindurwa kubi, n'obu erabe n'egambwaho gye omuri 1 Abakorinso 10:14-22: “Okukwatana ekikopo ky'omugisha, eki tushabira omgisha, tikwo kukwatanisa omu shagama ya Kristo? Okubagana omugaati ogu tucwamu, tikwo kukwtanisa omu mubiri gwa Kristo? Nk'oku omugaati guri gumwe, nikwo naitwe, n'obu turi baingi, turi omubiri gumwe,ahabw'okuba twena tubagana omugaati gumwe.”

Tihariho n'akimwe ekihandikirwe omu Kigambo kya Ruhanga aha kikwatireine n'okuhiinduka kw'omugaati nari amaizi omu mubiri gwa Kristo nari ekikwatereine na Viinyo okuhindurwamu eshagama ya Kristo. Kandi oihireho ekyo, MUKAMA waitu Akagira, “Nimbagambira nti: Tindinywa hari Viinyo y'ebyana by'omuzaabibu okwiha ahati okuhistya aha kiro ekyo, obu ndiinywa naimwe Viinyo nsya omu mubukama bwa Tata.” (Matayo 26:29) 1 Abakorinso 11:23-34 naho nihagira: “Ahakuba ku murya aha mugaati ogu, kandi mwanywa n'aha kikopo eki, muba nimworeka okufa kwa MUKAMA waitu, okuhistya obu ariija.” Omuhindurwa w'omuswiizi Huldrych Zwingli akahakanisa enyegyesa ngu omugaati hamwe na viinyo ngu bikahiindukamu omubiri n'eshagama ya Yesu omu katabo k'okushaba k'abaroomakandi yaakyoreka gye ayemereire omu Baibuli: “… ekitaambo kya misa tikiine kyikiri kumanyisa kureka okuhakanisa okuhoonga kumwe hamwe n'okuboonabona kwa Yesu Kristo kandi ngu n'okuhimbisa ba ruhanga obatarikwikirizibwa.” (Heidelberg Catechism, ekibuuzo kya 80)

Kristo yagaba ataine kuhoongwa omubuhereza busya buri izooba, kureka Akehoongwa rimwe kandi yaheza kandi yamariira okucungura okutahwaho. Okwo nikwo kihandikirwe omu kigambo kya Ruhanga: “taataahire mu mwanya ogurukwera, aine eshagama y'embuzi nari ey'ente, kureka akataahayo rimwe yaaheza, aine eye; atyo yaatutungira okucungurwa okutarihwaho.” (Abaheburaayo 9:12) Amiina.

“Eshagama ya Kristo, owaayehaireyo ahari Ruhanga ahabw'Omwoyo Orikwera kuba ekitambo ekitaine kamogo, terikira munoonga kushemeza emitima yaanyu kureka emirimo efiire, mukabona kuheereza Ruhanga ohuriire?” (Abaheburaayo 9:14)

“… kandi omuri ekyo eki akunda itwe tukeezibwa ahabw'okuheebwayo kw'omubiri gwa Kristo rimwe akaheza.” (Abaheburaayo 10:10) Amiina.

Baibuli nabwe tihaine karungi kona kerikumanya nari okwezibwa okw'abafiire. Omu itebezo ry'aha kibuungo (Matayo 5), MUKAMA Yesu akaha emigisha mwena abaikiriza abahuriire; gumwe ahari yo ni: “Baine omugisha abashemereire omu mutima, ahabw'okuba abo baryareeba Ruhanga!”, n'ebindi n'ebindi. N'aburi hati, ekyi nikyi kikora aha bakuratsi be abamazima: “Kwonka amaisho gaanyu gaine omugisha, ahabw'okuba nigareeba, n'amatu gaanyu, ahabw'okuba nigahurira.” (Matayo 13:16)

“Kandi omuntu weena oritakira eiziina rya MUKAMA aryajunwa.” (Ebyakozirwe 2:21)

“Omuntu owaatungire omugabo omu kuzooka okwo okw'okubanza aine omugisha kandi n'orikwera. Abari nk'ogwo okufa kwa kabiri tikubaineho bushoboorozi; kureka baryaba abanyamurwa ba Ruhanga na Kristo, bategyeke nawe okumara emyaka rukumi.” (Okushuuruurirwa 20:6)

Kityo, oshugaine Maria owaatungire obugaanzi owa Ruhanga, akaheebwa omugisha ahabw'okwikiriza kwe: “kandi ohairwe omugisha, iwe owaikiriize ku ebi waagambiirwe MUKAMA birihikiirizibwa.” (Luka 1:45) N'obu yaatoreinwe kuba nyina w'omucunguzi, akaba aine kutuunga okubatizibwa kw'omwoyo Orikwera aha kiro kya Pentekoti. Nagabwaho omurundi gw'aha muheru omu Byakozirwe entumwa 1:14, hamwe naabo 120 ababaire beerundaniire omu kushaba omu kishengye ky'aha ruguru: “Abo boona hamwe n'abakazi na Mariamu nyina wa Yesu n'abarumuna,” ekigambo “Nyina wa Ruhanga” tihaine ahu kiri omu Baibuli. Elizabeesi akagira, “Nyowe eki kyandugira hi nyina wa MUKAMA okuntaayaayira?” (Luka 1:43)

Tihariho nyegyesa, tihariho kikorwa, tihariho kintu kyoona omu kanisa yaitwe ekikiri omukwikirizaana na Ruhanga hamwe n'ekigambo kya Ruhanga. Buri nyegyesa ehindwiirwe kandi yaatonwatonwa n'ebyahandikirwe bya Baibuli. Okugyezaho kwoona aha kushoboroora nari okuhinduramu kakye nikaba akavuto, nk'okugira: “Abo bonka abaine ekanisa nka nyina-abo nibabaasa kugira Ruhanga nka Ishe-bo.” Baibuli tekumanya ahakutwaarwa kwa Mariamu kw'omubiri, nari omuzimu gwa Mariamu; kandi orundi rubaju nejurira ngu: “Tihariho oratembire omu iguru, kureka Ogwo owaashuumire okuruga omu iguru, niwe Mwana w'omuntu ori omu iguru.” (Yohaana 3:13) Baibuli hoona teyine kyeri kugaamba ahari Mariamu kuba omuteerani. Konka negira ngu: “ahakuba hariho Ruhanga omwe, kandi n'Omuteerani omwe owa Ruhanga n'abantu, ogwo muntu ni Kristo Yesu…” (1 Timoseo 2:5) Nk'oku kiri kityo, tihariho aheri kugamba Mariamu kuba omutonganirizi, kureka: “Baana bangye abato, naabahandiikira ebigambo ebyo, ngu murekye kushiisha; kwonka omuntu weena ku araashiishe, twine Omutonganizi ahari Isheboona, niwe Yesu Kristo ohikiriire; kandi Ogwo niwe karabo ahabw'ebibi byaitu, kandi ti byaitu twenka, kureka n'ebibi by'ensi yoona.” (1 Yohaana 2:1-2) Amiina.

Akabi akaayombekirwe katwaire omuhanda gwako okuruga obukristaayo bwikirizibwa nka Ekanisa y'ihanga. Omu kutandikaho enyegyesa y'obushatu, ebigambo by'okwehayo ebya maani omuri Matayo 28:19 bikahindurwamu engyenderwaho, kugira, “omu iziina rya Ishe-itwe, n'ery'omwana, n'ery'Omwoyo Orikwera,” ekitaine kakwate n'akakye na Baibuli. Nangwa, ekyahandikirwe kikwatireine aha nyikiriza y'iziinay'omu ndagaano enstya ahu Ruhanga Arikweyorekyera nka Ishe-itwe omu Mwana kandi kurabira omu Mwoyo orikwera kandi ahu yaabatiriziibwe. Ahabw'ekanisa ya Yesu Kristo, ebi nibiguma bihikire n'okuhistya eri izooba: “Kandi eki muraagambe kyona, n'eki muraakore kyona, byona mubikore omu iziina rya MUKAMA waitu Yesu, nimusiima Ruhanga Isheboona omuriwe.” (Abakolosai 3:17)

Kityo kikahindurwa ekyeteengo ahabwa'yudaaya kugira ngu nabo baikirize “Obushatu.” N'obu kirabe kiri kityo, bakaba batakabaasa kwikiriza Ruhanga okozirwemu abantu bashatu ahabw'okuba ekiragiro ekirikubandiza kimwe kuruga omu kanwa ka Ruhanga kikaba kiri:￼

“Niinye MUKAMA Ruhanga waawe, owaakwihire omu nsi ya Misiri, omu nju y'obuhuuku. Otarigira baaruhanga abandi, nyowe ndiho. Otaryekorera ekishushani kyona ekibaizire, n'obu kyakuba ekishushani ky'ekintu kyona…” (Okuruga 20:2-4) “Mbwenu eri izooba omanye eki kandi okite aha mutima, ku MUKAMA ari Ruhanga ori omu iguru ahaiguru n'omu nsi ahansi; tihariho ondiijo weena.” (Eky'ebiragiro 4:39)

Oktandikaho k'okweteisa kw'obushatu nakwo kukaaretera okuhgiganisibwa kw'Abayudaaya. Bakakyeenwa kandi bayetwa abaitsi ba Kristo na Ruhanga. “Abajwekyerwa b'okufa kw'a babambirwe!” kikarangiriwa ahaiguru. Omu mwaka gwa 321, bakazibirwa kweeza Sabbato, kandi bashabwa kweeza Saande omu mwanya gwa Sabbato: amaramizo gakahindurwamu engo z'ente.

Entaniso ekwatsire eri ahagati y'Ekanisa ya Yesu Kristo hamwe n'egyo eya mateeka ga Rooma neyorekwa n'omukushoboroora oku nk'oku byahandikirwe omu byafaayo by'ekanisa: “Paapa hamwe na Empura nk'abakwitse obuteeka bw'abakristaayo bw'ensi yoona” (Große illustriete Kirchengeschichte [Great illustrated History of the Church], orupapura rwa 74). “Omu maani (ga Paapa) ni rurara ibiri, ey'omwoyo hamwe n'etari y'omwoyo – nk'oku engiri erikushomesa (Luka 22:38) N'ahabw'ekyo rurara zombie n'ez'obushoboroozi bw'ekanisa, ey'Omwoyo n'etari y'Omwoyo. N'obu kirabe kiri kityo, ey'okubanza neija kuhesebwa Ekanisa kandi eya kabiri etegyekwe Ekanisa: ey'okubanza omu mikono y'omwebembezi w'ediini kandi eya kabiri omu mikono y'abagabe hamwe n'amahe, kwonka omukwirizibwa hamwe n'omu kugumisiriza kw'omwebembezi w'ediini.” (Große illustriete Kirchengeschichte, orupapura rwa 94)

Tebereza enyikiriza etahikire ey'ahamuheru: Rurara ibiri omushaija ezi yabaire atambura nazo (Luka 22:36-38), ezagambirweho okugira akakwaate n'okuboonaboona kwa kristo, tizirakozisibwe mumwanya gwazo nk'ekyoburinganiza bw'okworeka amaani. Kikaba nikibatsika kita ngukikahenderwa ngu ekanisa ekaba ehairwe rurara ibiri, ngu ey'Omwoyo hamwe n'ey'ensi? Hoona nabwe, omu kihandiiko ekyo Omujuni Wenyine akegambirira ngu naija kwiitwa nk'omuhenda biragiro: “Ahakuba nimbagambira nti: Ekyahandiikirwe eki kishemererire kuhikiirira ahariinye ngu, Akabambirwa hamwe n'abasiisi, ahabw'okuba ebyamppandikirweho nibyenda kuhika.” (Orunyiriri rwa 37)

Ekanisa ya Yesu Kristo ehairwe rurara emwe “Rurara y'Omwoyo,” nk'akabonero k'ekigambo kya Ruhanga: “kandi mujware enkofiira ey'okujunwa, na rurara y'Omwoyo, nikyo kigambo kya Ruhanga…” (Abaefeso 6:17), kwonka etari rurara y'ensi! Tihaine ahu Ekanisa ya Yesu Kristo ahu yaahiganisiize abaandi, kureka niyo eyahiganisiibwe: ebyafaayo nibikyoreka gye.

Aha ntumwa, MUKAMA akagira, “Mwijukye ekigambo eki naabagambiire nti: Omuhuuku takira MUKAMA we. Ku baraabe bampiigire, naimwe baryabahiiga; ku baraabe baarinzire ekigambo kyangye, n'ekyanyu baryakirinda.” (Yohaana 15:20) Omujuni waitu Akongeraho ekiragiro ekindi kimwe ahari biriya ikumi: “Nimbaha ekiragiro kisya nti: Mukundane, nk'oku naabakunzire, naimwe mube nikwo mwakundana.” (Yohaana 13:34)

Enyegyesa y'ekanisa eya “rurara ibiri” ekamara maani ekirgiro “otariita” yakihindura okwiita kwaba ekiragiro. Ba Paapa bakakozesa rurara etari y'Omwoyo, kandi abo abatarayorobire baitwa. Weena orikwenda kutunga kumanya aharikyo, aine kushoma sipiiki ei Paapa Urban׀׀yahiire omuri Clermont omu kwa ikumi nakumwe ebio 27, 1095, ahi yaraagiire ababaire bizire kushaba kwiita abainazi boona. Abashabi bakaraganisibwa kusasiirwa ebibi byabo kandi n'okwihwaho ebiheneso by'enshobi zaabo. Amahe gaabo kugahambire Yerusaleemu omu mwaka gwa 1099, enkumi n'enkumi z'Abayudaaya n'Abaisiraamu hamwe n'abandi bakaitwa. Omu nkungaana mushanju ahagati ya 1095 na 1272, obukaikuru bwa bantu bakatemwatemwa. Obu Kristaayo obuteyendiirwe, okucoondoza, okuhiganisa kw'abantu b'enyikiriza nyingi, okwostya abarogo, nangwa n'okwiita enkumi z'aba Protesitanti b'omuri Bufaraansa omu kiro kimwe, aha biro 23/24, 1572, buri kimwe kikabaho “ahabw'okuta ekitiniisa omu bushatu oburu kwera,” omu iziina rya Ishe-itwe, n'ery'Omwana, n'ery'Omwoyo Orikwera.”

Eiraka nireyetera ahaiguru: Akaire koona, hakaba hariho abaire bagarurwa butsya omu Mwoyo. Abo abakwikiriza nk'oku ebyahandikirwe ebirikwera biri batwiire omu kabi k'okuhiiganisibwa Ekanisa kandi obutosha bahirweeyo omu kwiitwa, yaabe n'ekanisa ya Albisriender, ekisinde kya Waldenses, aba Cathars, ab'eishe-emwe ba Bohemian, hamwe n'abandi. Kityo, Jan Hus, ou Ekigambo kya Ruhanga kyabaire kiberiireeky'omuhendo, akokyebwa aha katuungu k'okwotsya abajurizi aka Constance omu kwa mushanju ebiro 6, 1415, ahagati y'okusheka k'abakakiiko k'aba Faaza. Itaka rikatumbikwa eshagama y'abajurizi. Obuhango bw'okusiingwa omushango obu ba Paapa b'abarooma beteireho tigukabaasa kugyeragyeranizibwa omu nsi. “N'eshagama ya baanabi n'abarikwera n'eya boona abaitsirwe omu nsi ekashangwa omuri orwo rurembo.” (Okushuuruurirwa 18:24) Aha kiro ky'ahamuheru ky'okucwa orubaanja, baryaija kusingibwa omushango omu maisho g'abo abubaitiire omu mihendo miingi.

Okuraba omu kugarurwa butsya

Bwanyima y'emyaka rukumi etaine bukomo bw'amaani g'Ekanisa, hakabo okugarurwa bustya kw'Omwoyo hamwe n'okugaruka kwa Baibuli. Martin Luther, Huldych Zwingli, Jean Calvin, Schwenkfeld, Erasmus, Thomas Müntzer, Melchior Hoffman, hamwe n'abandi bakahakanisibwa ahari Paapa kandi ekanisa ekayamba okurabyamu kw'okugarurwa butsya. Okutera emishumari 95 omu rwiigi rw'orubiri rw'Ekanisa omuri Wittenberg omu kwa ikumi 31, 1517, n'ekyafaayo kiri kumanywa munoonga, nk'okwemerera kwa Luther omu masiho ga empura n'abanyinginya omuri worms omu kwa kana 17, 1521. Ekihandiiko kye kihandikirwe gye: “Oihireho kugira ngu nimbaihwabaihwa obujurizi bw'ebyahandikirwe nari enshonga eikureebwa gye (tinkwetsiga Paapa nainga akakiiko koonka, ahabw'okugira ngu nikimanywa gye ngu obutosha bakozire enshobi nyngi kandi nibehakanisa bo bonka), ninkuratira ebyahandikirwe ebinagambaho kandi okumanya kwangye kubohirwe ekigambo kya Ruhanga. Tinkabaasa kandi tindibaasa kwihayo kintu kyona, kwiiha oukitari gye nari kihikire okuhakanisa okumanya. Ruhanga anyambe. Amiina.” (Große illustriete Kirchengeschichte, orupapura rwa 136)

Eky'obusaasi, Ekanisa entsya ezitandikirweho – za Lutheran, za Reformed, Aba Anglikani – nazo nizikiriza enyikiriza ya Niiki kandi, n'aburi hati, bagumizemu n'okubatiza kw'abaana bato kandi bagumire omu nyegyesa y'obushatu. Orugire ahari eki, hakabaho okugarurwa butsa okundi, namunonga omu baprotesitanti, eky'okureberaho nk'a Ababptist.

Omu kugarurwa butsya kw'Omwoyo, ababurizi b'engiri ya Yesu Kristo bakagumizamu kuhamya amazima ga Baibuli. Ahaiguru y'ebyo byona, okujunwa hamwe n'okusasiirwa kurabira omu kuhebwayo kw'eshagama ya kristo kukaburiirwa; okuhindurwa kwingi kukabaho buri hamwe. John Smith, owatandikireho enyikiriza y'Abaptsiti; John Wesley, owahaire amaani ab'Abamethodist; Menno Simons, ou okurangirira kwe kwahaire amaani omu kutandikaho ekanisa ya Mennonite; William Booth, omutandiki wa Salvation Army; Dwight Moody; George Müller; hamwe n'abandi bakaburiira engiri bakuhamisiriza okweteisa n'okugaruka owa Kristo nk'omuntu wenka ori kugaba okujunwa. Ekyahandikirwe kuruga omu Barooma 5:9 kikaba kitari ky'omugasho ahari Luther wenka kureka aha baburizi b'engiri boona.“Mbwenu okukira munonga, nk'oku tuherize kwihwaho orubanja ahabw'eshagama ye, turyakira ekiniga kya Ruhanga ahabwe.” – Oburiinganiza omu maisho ga Ruhanga tiburikutungwa kurabira omu mirimo y'omuntu, kureka ahabw'okwikriza omu mirimo y'okujunwa kurabira omuri Yesu Kristo.

Nikibaasa kugambwa ngu emyaka bitaano kwiha omu kugaruka butsya, n'okuyambwa kw'abaimuki baingi, kukozesiibwe kwebembera abaikiriza omunda munonga omu Kigambo kya Ruhanga omu magara ageziibwe. Okwikiriza okw'amazima nikuruga omu kuburira ekigambo kya Ruhanga (Abarooma 10:17). Eki ekirikukurataho kikaba kyahandikirwe ahari Abrahamu, arikwikirizibwa kuba Ishe w'okwikiriza: “Abrahamu akaikiriza Ruhanga, kyamubarirwa okuba okuhikiirira.” (Abarooma 4:3; Abaheburaayo 11:8-10) Ruhanga wenka niwe mazima, kandi buri muntu n'omunyabishuba (Abarooma 4:3).

Enkumi z'ebihandiko bihandikirwe aha mukoro gwa 500 gw'okujaguza okugarurwa butsya omu 2017; enkumi z'emikoro zikakorwa. Kwonka okwetegyereza munonga, amakanisa goona n'amakanisa agatabohirwe bagumire n'enyikiriza eyatandikirweho omu kutandika. Oihireho entaniso eri aha gati yaabo, amakanisa agazairwe nigagaruka aha ntobo y'ekanisa eyabandize. Oku ni “okwegaita omu kubaganisibwamu.” N'obu kirabe kiri kityo, yesu, Omucunguzi, Akagamba aha kwagaita okw'omutaano, okwegaita na Ruhanga omu Kigambo n'okukunda kwa Ruhanga. “Nyowe omuribo, naimwe omuriinye, babeere kimwe bamwe, ab'ensi bamanye ku niiwe wantumire, okabakunda nk'oku wankunzire.” (Yohaana 17:23)

Obutumwa bw'ahamuheru okugaruka kwa Kristo
kutakabaireho, okuriyo nikugyenda omu maisho

Eiraka niryetera ahaiguru: “Muhurire, 'imwe bantu mwe, buri omwe omuri imwe!” Okurabira omu kushukwa kw'Omwoyo Orikwera, okugarurwa butsya kw'abapentekoti kukabaruraho okutandika kw'ekyasa kya 20. Ti mu 1906 honka aha nguuto zomuri Azusa omuri Los Angeles, kureka abaikiriza omu nsi yoona bakatunga omurimo gutari gw'obutosha ogw'Omwoyo Orikwera omu nterane zokushaba kw'omutaano.

Omu ntaro z'ensi yoona orw'okubanza n'orw'akabiri, ebigambo bya MUKAMA omuri Matayo 24 bikoreka eky'omutaano. Aho, Yesu yagamba aha ntaro n'engambo z'entaro hamwe n'enjara n'okutahirirwa ebikooko nk'obu bonero bw'obunaku. N'ahabwekyo, enyikiriza ngu okugaruka kwa Kristo kuri haihi ekeyongera amaani omu nteraane z'okugarurwa butsya omu kicweka ky'okubanza ekye kyaasa kya 20. Luka 21, MUKAMA akagaruka yagamba aha biro by'emperu yagira, “N'ahabw'ekyo naimwe ku murireeba ebyo nibibaho, mumanye ngu obukama bwa Ruhanga buri haihi.” (Omushororoongo gwa 31)

“Mugume nimureeba obwire bwona, nimushaba ngu mubaase kukira ebyo byona ebiribaho, n'okwemerera omu maisho g'Omwana w'omuntu.” (omushororoongo gwa 36)

Orutaro rw'ensi yona orwa kabiri, n'abahutaziibwe omu rutaro bakwingana obukaikuru 60 n'obukaikuru 6 bw'abayudaaya baitsirwe, kikahindura munonga ensi. Bugirimaani na Buraaya zikacwekyerera. Obuzibu bw'orutaro bukahika buri hamwe omunsi, n'omunyanja Pacific, nahirwahendereire na bomu z'obutwa omuri Hiroshima hamwe na Nagasaki. Abaikiriza ba Baibuli boona bakagira okwikiriza ngu muheru y'obunaku bw'embabazi ekaba eri haihi. Kwonka MUKAMA waitu Akagamba gye ekishemereire kubaho emperu etakahikire: “Kandi engiri egi ey'obukama eryagambwa omu nsi zoona okuba eky'okuhamya aha mahanga goona; obwo nibwo emperu erihika.” (Matayo 24:14)

Bwanyima y'orutaro rw'ensi yoona orw'akabiri, omu kw'akataano 7, 1946, omuburizi w'omubaptist w'Omumerika William Branham, nka Paulo (Ebyakozirwe 9:1-9), akatunga okwetwa kw'omu iguru. Omuburizi ogwo owabaire atarikutebereza akagambiirwe omu kwamukaaga 11, 1933, aha kubatiza kw'ahamugyera gwa Ohio okurabira omu kicu kikwaaka kitari ky'obutoosha, ekyarebirwe abantu bakwingana nk'enkumi ishatu ababaire bariho: “Nk'oku Yohaana Omubatiza yatumirwe kutebekanisa okwiija kwa Kristo kw'okubanza, niwe nikwo watumwa n'obutumwa oburi kwija kutebekanisa okwiija kwa Kristo okw'akabiri.” Eki kikahandikwaho omu mpapura za makuru, namunoonga “United Press International.” Okukizya okugarwiirwe butsya kukatandikira omuri we, namunoonga omu makanisa g'abapentekooti, na bwanyima bwajaanjara ensi yoona. Akaba ari omushaija atumirwe kuruga ahari Ruhanga n'obutumwa bw'ekigambo kya Ruhanga, oburi kutebekanisa okwiija kwa Kristo okw'akabiri.”Aijwiire n'obushoboroozi buri kwera hamwe n'ekicoonco ky'okutaamba, akaburiira omu kutambuza engiri omu nkumi z'abantu, arikweta abasiisi kweteisa, kandi abashaba okwikiriza Yesu Kristo nk'omujuni waabo. Kurabira omu kuburiira kwe, enkumi z'abantu zikikiriza Yesu Kristo nk'omujuni waabo. Omu kushabira abarwiire bwanyima y'eiteberezo, n'empumi zikatuunga okureeba, ebimuga bikatambura, n'abandi bakizibwa endwaara nyingi.

Nk'areeba obuhereza bwe bw'omutaano kuruga 1955 kuhika 1965 nk'akyeeraeebi na maisho hamwe n'amatu gaangye kandi nyekoriire obujunanizibwa bw'amaani kutwaara obujurizi omu nsi yoona ahabw'eki Ruhanga Akoreire omu bunaku bwaitu. Omuri 1949, nk'omutsigazi muto, nkabaanza kuhurira ahari ow'eishe-emwe William Branham n'ebintu by'omutaano ebyabaire bibaho omu matebezo ge. Nkatunga okweteenga kureeba omushaija wa Ruhanga ogu omu buntu. Omu kwa munaana 1955, okweteenga oku kukahikiriira: Nka reeba enteerane z'omugisha ez'oweishe-emwe Branham omuri Karlsruhe kandi nahika n'okumumanya omu buntu. Obu twabaanza kubugana, akangira, “Ori omu buriizi w'engiri.” Kwiha obwo, nayeenda kumanya omushaija wa Ruhanga ogu ekyarikwikiriza n'ekyari kwegyesa. Omu ruteerane rwa iraka rihaango ry'okukiza omuri Dallas, Texas, USA, omu kwa mukaaga 1958, nkagaruka nayikiriza okuhamibwa kw'Omwoyo kw'obuhereza bwe n'omugisha gw'okugamba nawe ogundi murundi. Akangira, “Ow'eishe-emwe Frank, noija kugaruka Bugirimaani n'obutumwa obu.” Kwiha obwo, nkatunga amatebezo ge gakwatsirwe aha ntaambi kurabira hari intaneti (mail). Aha kubugana kwaitu kw'akashatu omu kwikumi n'ebiri 3, 1962, ow'eishe-emwe Branham akahamya okwetwa okunabiire ntungire omu kwa kana 2, 1962, kandi yagira, “… ebyokurya ebyoine kubiika n'Ekigambo ekyaraganisibwe ahabw'obwiire obu…”

Nk'oku MUKAMA yaagambire Omukwehaayo okw'amaani, okujunwa kw'omwoyo n'okukiza kw'omubiri ni okw'okurangirira kw'engiri eijwiire: “Obumanyiso oburiguma nibureebwa omu barikwikiriza n'obu: omu iziina ryangye … baryata engaro aha barwaire, bakire.” (Mako 16:17-18) Omu kushabira abarwiire, omushaija wa Ruhanga akaguuma nagamba aha bigambo bya MUKAMA waitu omuri Yohaana 14:12: “Buzimazima nimbagambira nti: Orikunyikiriza, emirimo ei nkora nawe aryagikora, kandi aryakora erikukira eyangye obuhango…”

Ebiro ebi nituhurira entaro, okutisatisibwa kwa nwukiriya (nuclear), obutikirizaana oburi omu mahanga ga Buharabu, okutagata kw'omumwanya, empindahinduka omu mbeera y'obwiire, hamwe n'ebigwererezi omu nsi yoona. Buri kimwe kyona kiriyo nikiruga omu buteeka. Omu kaire niko kamwe, nitwijuka ebigambo bya nabi Isaaya, owateberiize: “… Ensi etengyetsibwe munonga, ensi neegererana nk'omusiinzi, Nezoonga nk'akaju; Okushiisha kwayo kugihingamiire, neijakugwa, kandi terimuka bundi.” (Isaaya 24:19b-20) Nitureeba obubonero bw'obunaku: Emperu eri haihi; okwiija Kwe kuri haihi! Kwonka tihariho n'omwe arikumanya izooba nainga eshaaha.

Okugaruka kwa Kristo okw'akabiri nikutushobororerwaho omu bicweka byingi ebya Baibuli. Omujuni wenyini akaha okuraganisa okw'amaani omuri Yohaana 14:3: “Kandi ku ndaabe ninza kubashemereza omwanya, ndyagaruka aha, mbatware ei ndi; okwo ei ndi, naimwe mube niyo mwatuura.” Boona batabani na bahara ba Ruhanga nibabaasa kwetsiga okuraganitsibwa kwa Ruhanga. “Nikwo na Kristo, ku yaaherize kuheebwayo rimwe kwekorera ebibi bya baingi, aryareebeka omurundi gwa kabiri, ti habw'ebibi, kureka ahabw'okujuna abariba bamutegyereize.” (Abaheburaayo 9:28)

Eiraka niryetera ahaiguru: Muhurire, 'imwe bantu mwe, buri omwe omuri imwe: Omu kwiija kwa Kristo kw'okubanza, obunabi bukureenga igana kuruga omundagaano enkuru bukahikirira. Ebyokutangaaza bikabaho. MUKAMA Yesu akaburira, yayegyesa, kandi yakiza boona abarwiire abamwizireho: “… abantu baingi baamukuratira, yaabakiza boona…” (Matayo 12:15b) Omu muriingo gwiitwe buzima kwetebekanisa, tushemereire kuta ekitinisa kandi tukikiriza okuraganisa kw'obunaku bwaitu: “Reeba, ndyaboohereeza nabi Eliya, ekiro kya MUKAMA ekikuru kandi ekirikutiinisa kitakizire…” (Malaki 4:5) MUKAMA waitu akakigarukamu eki omuri Matayo 17:1 n'omuri mako 9:12 kandi yakihamya: “Eliya niwe w'okubanza kwija, abone kushemeza byona.” Oku nikwo kuraganisa okwa maani okuri kutuunga okuhikiriira kwakwo Kristo atakagarukire. Nk'oku Eliya yayeshengyereize abantu ba Israeli aha rushozi Carmel okukora okucwamu, hati abo boona ab'Ekanisa ya Ruhanga nibashabwa kukora okucwamu.

Okwiija kwa Kristo kwa kabiri kutakahikira, buri kimwe omu kanisa ya MUKAMA kishemereire kugarurwa bustya omu buhangwa bwakyo, nk'oku kyabaire kiri omu kutandika (Ebyakozirwe 3:18-21). Yaaba nikikwaata aha magara g'omuntu, obushweere, amaka nari amagara g'Omwoyo g'Ekanisa, buri kimwe nikigarurwa omu buteeka bw'omwoyo nk'oku kiri omu Baibuli. Enkora y'okumariira eki, buri mwikiriiza ashemereire kweeta aha rubaju rwa Ruhanga atainemu k'okuhakanisa omunda (1 Abagabe 18:21-40). Abaikiriza boona ab'Ekanisa ya Ruhanga Ohuriire nibagaruka bataine kamogo koona owa Ruhanga, aha Kigambo n'okukuunda kwa Ruhanga, aha kwegyesa n'okukora okw'okubanza okw'Ekanisa.

Abo abatuungire obuganzi owa Ruhanga bakaikiriza buri Kigambo kya Ruhanga. Omu myaka bitaano ehingwiire, habaire abantu abakwikiriza obutumwa obukurangirirwa omu bunaku bwabo. Okwo nikwo kyabaire kiri omukugarurwa butsya bw'abapentekoti. N'ahati, abo abakutuunga obuganzi owa Ruhanga nibikiriza obutumwa obwabandize obwa Baibuli.

Hati tikiri aha kugarura ekintu butsya omu Bukristaayo, tikiri kutereeza ekintu omu baapentekoti, hati enshonga enkuru ni ahabwaabo abakwikiririza omuri Baibuli okutuunga okutandika butsya kandi bakagarurwa butsya aha musiingi ogw'abandize. Abaacungwiirwe hati abakwikiriza Ekigambo kya Ruhanga tibarikutsigara omu kavuyo ka Babulooni, kwonka beziibwe omu Kigambo kya mazima: “Obeeze omu mazima; ekigambo kyawe nigo mazima.” (Yohaana 17:17)

Tuhikire omu kaire akakukirayo omugasho ak'entebeekanisa y'okujuna: okugaruka kwa Kristo okwaraganisiibwe kuri haihi. N'ahabw'ekyo, tushemereire ahonaaho kutwara eki MUKAMA waitu Yagambire nk'enshonga: “Buzimazima ninkugambira nti: Omuntu, ku aba atazairwe bwa kabiri, tabaasa kureeba bukama bwa Ruhanga.” (Yohaana 3:3) Eki nakyo kishemereire kwetegyerezibwa buri muntu: Omu kutwaarwa (Rapture), abo abajunirwe bonka abatungire okusasiirwa okurabira omu shagama y'endagaano entsya akandi abatungire amagara amasya ag'omutaano kurabira omu kuzaarwa okutsya nibo baribayo. Entumwa Petero akashoborora okuzaarwa kutsya nka “Ahakuba mukaheza kuzaarwa obwa kabiri, mutazairwe mbibo erikujunda, kureka etarikujunda, nikyo kigambo kya Ruhanga ekihuriire kandi ekigumaho.” (1 Petero 1:23; Luka 8:11)

Okugaruka kw'omucunguzi kukaba kuri kyimwe aha nshonga z'amaani omu bunaku bw'entumwa. Hariho ebyahandikirwe biingi omu Baibuli ebiri kugamba ahari eki. Omuri 1 Abatesolonika 4:13-18, Paulo akashoboroora niki kandi ekukishemereire kubaho. Aha muheru gw'eshuura ya 5, akahandika: “Ruhanga MUKAMA w'obusingye we wenka abeereze kimwe; kandi emyoyo yaanyu n'amagara gaanyu n'emibiri yaanyu birindwe gye bishangwe bitaine ki birikuhanwa aha kiro ky'okwija kwa MUKAMA waitu Yesu Kristo.” (omushororoongo gwa 23)

MUKAMA waitu kandi Omujuni Akeegambaho nka Kishwera kandi yaagamba aha kiiro ky'obugyenyi emirundi miingi. Abo ab'ekanisa y'omugore nibikiriza okuraganisibwa kw'ekigambo ky'obunaku obu, hurira okweetwa: “Kishwera yaija!” (Matayo 25), kandi nibabaasa kutebekanisibwa ahabw'izooba ry'omuheendo eryo. Nikigambwa omuri Matayo 25:10: “… abaabaire beeteekateekire baataaha nawe omu nju omu bugyenyi bw'okushwera; orwigi rwakingwa.” Omu Kushuuruurirwa 19:7m nitushoma: “Tushemererwe, tunanukye, tumuhe ekitiinisa; ahakuba obugyenyi bw'Omwana gw'entaama buhikire, kandi omugore we ayeteekateekire.”

MUKAMA Atebeekaniise omwanya ogw'abacungwiirwe: “Kwonka tiharitaahamu kintu kyona ekitashemeire, n'obu yaakuba weena okora ebihagaro nari omubeihi, kureka abo bonka abahandiikirwe omu kitabo ky'amagara eky'Omwana gw'entaama.” (Okushuuruurirwa 21:27)

Eiraka niryetera ahaiguru: Muhurire, 'imwe bantu mwe, buri omwe omuri imwe: Obutumwa bw'omwoyo buriyo nibugyenda omu maisho nk'okwetwa kw'aha muheru Okugaruka kwa Kristo kutakabaireho. “Hekalu yaRuhanga neikirizana eta n'ebishushani ebiramibwa? Ahakuba itwe turi Hekalu ya Ruhanga ohuriire, nk'oku yaagizire ati: Ndyabatuuramu, mbagyendagyendemu; Ndyaba Ruhanga waabo, Nabo babe abantu bangye. N'ahabw'ekyo mubarugyemu, mubeetaaniseho; nikwo MUKAMA Arikugira; mutarikora aha kintu kyona ekitashemeire obwo naanye ndyabaakiira, kandi ndyaba Shoimwe, naimwe mube batabani bangye na bahara bangye, nikwo MUKAMA ow'obushoboorozi bwona Arikugira.“ (2 Abakorinso 6:16-18)

Hati n'obwiire bwokuruga omu nshobi zoona, kuruga omu buhangwa obutari bwa Baibuli. Hati n'obwiire bw'okutebekanisa, obunaku bw'okwikiriza eki ebyahandikirwe birikugamba. Hati, abaikiriza ba Baibuli boona bashemereire kubatizibwa nibiibikwa omu iziina rya MUKAMA Yesu Kristo, nk'oku kyabaire kiri omukutandika. Tihariho mwikiriza ashemereire kuhakanisa entebekanisa ya Ruhanga y'okujuna nka abahandiiki bakozire enyima (Luka 7:30).

Omu kureeba omu buhereza bwa Yohaana Omubatiza, MUKAMA waitu akabuza ababaire berundiine, “Omu ihamba mukaza kureebayo ki? Orubingo orurikutengetsibwa omuyaga?” yagaruka yaabuza, “Beitu mukaza kureeba ki? Omuntu ojwaire emyenda erikuterera? … nabi?” Yesu yagarukamu: “Eego, nimbagambira nti: Buzima naakirira kimwe nabi. Kandi ogwo niwe owaahandikirweho ngu, Reeba, nintuma entumwa yangye, ekubandize; niyo erishemeza omuhanda gwawe.” (Matayo 11:7-10) Baanabi boona bakakora obunabi okuhitsya ahari Yohaana (omushororoongo gwa 13); kuruga obwe, obukama bwa Ruhanga bukarakgiriirwa.

Tukaza kureeba ki? Tukaba nitwenda kuhurira omuburizi w'obuhanguzi, omukristaayo ori kuhamya omugasho gw'Omwoyo Orikwera? Ngaaha, kandi ngaaha ogundi. Tureebire ngu, bwanyima y'emyaka enkumi ibiri, okuhamwa kwa Ruhanga kukagarukwamu kwaburiirwa kurabira omu mushaija owatumirwe kuruga ahari Ruhanga, William Branham (Ebyakozirwe 20:27). Tukaza kuhurira obutumwa bwenyini obwaretsirwe ekikoompe ekyatumirwe Ruhanga, okuhurira omushaija ou, omu kwa kabiri 28, 1963, omu nshozi za Sunset, mayilo makumi ana (40) kuruga Tucson, Arizona, USA, yabaire atungire ebiragiro kurugira kimwe omu kicu ky'ekitangaara kitari ky'obutoosha kugambira omu kanisa y'owaabo omuri Jeffersonville aha bikwatiraine n'obumanyiso mushanju omu kitabo ky'okushuuruurirwa. Ekyo akakikora kuruga omu kwa kashatu 17 kuhitsya 24, 1963. Akatabo ka Science Magazine kaakashohoza ekishushani ky'ekicu omu kwa kana ebiro 19 n'aka Life Magazine omu kwa kataano 17, 1963. Butari bumanyiso mushanju bwonka, kureka ebyama ebisherekirwe byona, buri nyegyesa – aha bwa Ruhanga, okubatizibwa, okwiriira n'ebindi n'ebindi. – buri kimwe kiturangiriirwe omu buhangwa bwakyo, nk'oku Baibuli erikushomesa. N'obu kirabe ngu nabi yatwairwe omuka omu kwa ikumi n'ebiri 1965, obutumwa bugumire naitwe kandi butwiirwe omu nsi yoona.

Ekanisa ya Ruhanga nabwe ni enyomyo kandi n'omusingi gwa mazima, kitari kyombeko ky'e diini y'ebishuba. Omu kanisa ya Yesu Kristo, tihariho nvuunura, tihariho nyegyesa y'ebishuba. Okurabira omu butumwa obw'aha muheru, oburi igana aha ziindi n'obutumwa nk'oku kyabaire omu kutandika, Ekanisa eyombekirwe aha musingi ogwabaandize. Abaikiriza aba Baibuli abamazima baraganisibwe akamanyiso ka Ruhanga nk'obuhame: “Kandi naimwe, ku mwaherize kuhurira ekigambo ky''amazima, niyo ngiri y'okujunwa kwanyu, mukaikiriza Yesu, mwahamibwa omuriwe n'akamanyiso k'Omwoyo Orikwera…” (Abaefeso 1:13) Ekyi kitakabeireho, boona bashemereire kuruga omu kavuyo k'okuhindura Baibuli nk'oku barikwenda, ahakuba Ruhanga naija kuta akamanyiso ke aha Mugore-Kigambo ohikiriire.

Kwiha obu nayetwa omu kwezi kwa kana 2, 1962, mburiire Ekigambo kya Ruhanga, engiri eyijwiire, obutumwa obuhikire obw'akaire aka omunsi yoona kandi nagabura eky'okurya ky'Omwoyo (Matayo 24:45-47). Bwanyima y'okubaasa kuburiira omuri Kuwait na Bahrain omu kw'ikumi na kumwe 2017, hati hariyo amahanga 165 agu ntayaayire omu ntayaayo zangye za buri kwezi z'okuburiira engiri omu myaka 55 ehingwiire. Mburiire omu bibuga bikuru nka Moscow na Beijing, Damascus na Cairo, hamwe n'ebibuga ebindi omu nsi yoona.

Obukaikuru bwa bantu okwetoroora ensi yoona babasize kutuhikaho aha puroguramu zaitu z'aha TV eza edakiika 30, ezi kushohozibwa omu rungyereza aha mikutu za TV 56, zikwikiriza abantu kuhuriira enaama ya Ruhanga. Omu mahanga g'omutaano, amatebezo gangye nigashohozibwa TV z'omumahanga ago. Enteraane zaitu omu wiikendi y'okubanza buri kwezi aha Mission Center omuri Krefeld nizihurirwa kandi nizireebwa enkumi z'abantu omu nsi yoona, yabe kuzireeba n'amaisho nari aha intanenti, nari aha ntaambi, ezituri kwohereza ahabw'abusha. Ruhanga Arebekire ngu amatebezo agaburiirwe buri Wiikendi y'okubanza buri kwezi hanu aha Mission Center g'ahindurirwa hamwe omu ndimi 15 kandi obutumwa obukutebeekanisa okugaruka kwa Yesu okw'akabiri nibukyihindurwa kuteebwa omu ndimi zoona z'omu nsi.

Ekyi Ruhanga Ariyo nakora hati tikitaanwiirwe aha nsi. N'ahabw'ekyo, engiri etahwaho eriyo nerangiriirwa omu bantu bona n'endimi nk'obutumwa bw'okumaririira (Okushuuruurwa 14:6; Matayo 24:14). Abaikiriza ba baibuli aba mazima nibamanya: Emperu eri haihi; okwija kwe kuri haihi. Nibahurira eki Omwoyo Arikugambira amakanisa okurabira omu kigambo ekyashuurwiirwe kandi baaketebekanisa ahabw'ekiro ky'omuhendo eky'okutwarwa (Rapture).

Nimbasa kujurira omu maisho ga Ruhanga, nka Mikaaya okuyagambire omu kwanjura kwaitu, ngu naatambuza ekyo kyonka eki MUKAMA yatutsigiire omu Kigambo kye.

MUKAMA nagira: “Reeba, Ninyija juba!” kandi boona abacungwiirwe abamazima nibetera ahaiguru ngu: “Ija MUKAMA Yesu!” (Okushuuruurirwa 22)

Yerusaalemu – ibaare erikuteeza entsibo
Israeli 1948 – 2018

Eiraka niryetera ahaiguru: Muhurire, 'imwe bantu mwe, buri omwe omuri imwe: “Eryo izooba Yerusaalemu egyo ndyagihindura eibaare eririkurema amahanga goona; abaririkiriza boona baryashaasha munonga. Amahanga goona ag'omu nsi garyayeteerana kugirwanisa.” (Zekaria 12:3)

N'okwikiriza kwa Yerusaalemu nka ekibuga kikuru kya Israeli kandi n'okuraganisa okufurura ekitebe kya Amerika okukigarurayo, Purezidenti wa Amerika Donald Trump akakwaata aha nshonga yaamaani eyahakanisibwe omu kwa ikumi n'ebiri 6, 2017. Bwanyima y'ebiro bikye, orukiiko rwa amahanga ageetereine rukashohoza okucwamu rurikushaba Amerika okushazamu okwikiriza Yerusaalemu nk'ekibuga kikuru ekya Israeli. Okushaba omu kooti kukatwaarwayo Turkey na Yemen. Omu mahanga 128 agaikiririze omu kusharamu oku ni Saudi Arabia, Misiri, na Kuwait hamwe na Bugirimaani, Bufaraansa na matwaare ga Bungyereza.

Abanyabutegyeki boona hamwe n'abebembezi bashemereire kureeba ebyafaayo:

Hona nabwe omu bunaku bwaabo, Abrahamu na Isaaka bakaza aha rushozi Moria okuhayo ahari Ruhanga ekitaambo (Okutandika 22). Ekyo nikyo kibuuga ekyombekirweho hekalu omuri Yerusaalemu. Yerusaalemu negambwabo omu Bibuli emirundi 780.

Daudi akagura ihuriiro ry'engano, omwanya oguri aha kibuungo Moria, kuruga ahari Ornan omu Yebushi kandi yamushashura shekeeri z'ezaabu makumi mukaaga omu buremeezi (1 Eby'omu Busingye 21:25). Atyo yarangiriira, “Aha niho enju ya MUKAMA Ruhanga eriba, kandi n'eitambiro ry'okwokyezaho ebitambo ahabwa Israeli.” (1 Eby'omu Busingye)

Emyaka enkumi ishatu enyima, Daudi akategyeka emyaka ashatu-n'eshatu omuri yerusaalemu; omutabani Sulumaani akategyekyera omuri Yerusaalemu kumara emyaka makumi ana. Sulumaani akombekayo hekalu, arikutuunga okuragiriirwa kuruga owa Ruhanga wenyini. Enshonga eya maani ekaba eri eshanduukye erimu endagaano, ahu Ekigambo kya Ruhanga kiri: “Omwo nimwo ntaire omwanya ahabw'eshanduukye, erimu endagaano ya MUKAMA, ei yaaragaine na baatatenkuriitwe obu yaabaiha omu nsi ya Misri.” (1 Abagabe 8:21) Okurugiriira omu 1 Abagabe 8, ekitinisa kitari ky'obutoosha kikareebwa nikijura Hekalu ehwiire. Kukaba kuri okusharamu kwa Ruhanga okuhindura Yerusaalemu kuba ekibuga kikuru kya Israeli. Tihariho kibuga kikuru ekindi omu nsi n'oburi hati ekyiine emyaka miingi nka Yerusaalemu.

Okwiha Abrahamu, Isaaka na Yakobo, aba Israeli babaire bari abantu b'omutaano, obuhunguzi bwa MUKAMA Ruhanga. Ahabwa kaire aka, abahiire okuraganisibwa oku: “Ahabw'okuba ndyabaiha omu mahanga, mbataaruure omu nsi zoona, mbagarure omu nsi yaanyu ey'obuzaarwa.” (Ezekieli 36:24)

“MUKAMA aryagirira Yakobo esaasi, kandi aryagaruka atoorane Abaisraeli, abagarure omu nsi yaabo: n'abanyamahanga baryaija beeteerane nabo, beekome aha nju ya Yakobo.” (Isaaya 14:1)

“Nikyo MUKAMA Ruhanga Arikugira ati: Mbwenu niinyija kugarura aba yakobo abaatwaire bari enkwatwa, ngirire embabazi enju ya Israeli yoona… ku ndiheza kubaiha omu mahanga, naabagarura, naabataaruura omu nsi z'abazigu baabo, naayorekyera okwera kwangye omuribo omu maisho g'amahanga…” (Ezekieli 39:25+27)

Omuri Luka 21:24, MUKAMA Akagira, “… na Yerusaalemu eryaguma neeribatiirirwa abanyamahnga, okuhitsya obu obusingye bw'Abanyamahanga burihwaho.”

Isaaya akakora obunabi: “Obunaku buryahika omu biro bya bwanyima, Orushozi rw'enju ya MUKAMA ruhamibwe aha mitwe y'enshozi, Rutungukye, rukire ebibungo byona, N'amahanga goona gahimintikireyo. Kandi amahanga maingi garyaija, gagire gati: Mwije twinamukye aha rushozi rwa MUKAMA omu nju ya Ruhanga wa Yakobo, Atwegyese emitwarize ye, Naitwe tubone kugigyenderamu; Ahabw'okuba ebiragiro biryaruga Sayuuni, n'ekigambo kya MUKAMA kirugye Yerusaalemu.” (Isaaya 2:2-3)

“Bwanyima MUKAMA aryahungura Yuda ebe omugabo gwe omu nsi erikwera, agarukye atoorane Yuda.” (Zekaria 2:12) Amiina.

“Imwe abarikukunda Yerusaalemu mwena, mushemererwe hamwe nayo, mwesiime ahabwayo; Imwe abarikugicurira mwena…” (Isaaya 66:10)

Aha kutandika kw'obutegyeki bw'emyaka rukumi (Millenial Reign), MUKAMA Ruhanga naija kuta ebigyere bye aha kibungo Zeituuni: “Eryo izooba aryayemerera aha kibungo kya Zeituuni ekishungaine na Yerusaalemu aha rubaju rw'oburugwa-izooba…” (Zekaria 14:4) Bwanyima abakuru abiri n'abana baryaramya Ruhanga n'ebigambo ebi: “Nitukusiima, MUKAMA Ruhanga ow'obushoboorozi bwona, oriho kandi owaabaireho, ahakuba otwaire obushoboorozi bwawe obukuru, kandi oyemire.” (Okushuuruurirwa 11:17)

Aha muheru gw'orutaro rw'ensi yoona orw'okubanza, kamaanda wa Bungereza Allenby akatuura omu kibuga kya Yerusaalemu omu kwa ikumi n'ebiri 1917, eyabaire eri ahansi y'obutegyeki bwa Ottoman kumara emyaka enkumi ina. Kwiha obwo, ekicweeka kyona – ekirikumanywa nka Transjordan – ekaba eri ahansi y'obwebembezi bwa Bungyereza okuhitsya 1948. Obwe ihaanga Palestine rikaba ritariho.

Omu kwa kataano 14, 1948, Ben-Gurion akarangirira ihanga rya Israeli. Okuhitsya 1979, ebika byona bikatuura gye omu busingye. Kureka obu Ayatollah Khomeini yaihaho Shah owa Persia, owabaire ari munywani wa Israeli, nibwo omutegyeki yarangirira entwaza mbi ya Iran ahari Israeli. Okuhitsya obu habarukaho akaimukyeero akakabiri omu mwaka gwa 2000, tukaba nitubaasa kutaayaaya n'omuri Gaza Strip n'abagyenzi baitu. Kwonka ekibi nokugira ngu eki tikyakibatsika erizooba.

Nane “Ekiragiro aha Yerusaalemu nk'ekibuga kikuru,” ishengero rya Israeli rikarangiira Yerusaalemu kuba ekibuga kikuru ekya Israeli ekitari kuhwaho kandi ekitari kubaganisibwamu omu mwaka gwa 1980.

Omu kwezi kw'okubanza 2, 2018, aba Knesset bakahindura endagaano enkuru kuruga 1980 kandi bahinguza n'eiteeka rya Yerusaalemu eyegetsire. Nirigira riti ngu okucwamu kwona aha mbeera ya Yerusaalemu nikubasa kukorwa bibiri-bya kashatu by'aba Knesset.

Obutware obutsya butandikire: Yerusaalemu hati ebereire kimwe eibare eriri kuteeza entsibo. Bwanyima y'okurangirira kwa Donald Trump, enganzi ya Israeli Benjamin Netanyahu akatayayira ekigoombe ky'amahaanga agetereine aga Buraaya omu Brussels omu kwa ikumi n'ebiri 11, 2017. Okwe akagamba ebigambo bigufu kandi yatunga okugaywa n'okushwazibwa. Aha rubaju rw'amahanga agetereine a'gaburaaya, abajwekyerwa aba haiguru ab'ekibiina ky'egaitsire eky'enshonga z'aheeru n'enshonga z'obweriinzi, Federica Mogherini, nashaba Trump kwihayo okurangirira. Obw'ahati, amaani g'ensi yoona “Amahanga ag'etereine aga Amerika” neija kuhungurwa “Amahanga agetereine aga Buraaya.” Hariho okweyendeza omunda omuri kigombe ky'amahanga agetereine, ei ebaruha y'obuzarwa ni “Endagaano ya Rooma,” okutunga eki omu omwaka 2025. Okurugirira aha bunabi, nibwiija kuba obugabe bw'akana, obugabe obw'ensi yoona obw'ahamuheru, nk'oku kyarebirwe nabi Danieli.

Omu kwa kataano 2018, emyaka nshanju ehingwireho kuruga aha kutandika kw'eihanga rya Israeli. Omu kaire obu yatuunga obwa ihaanga, Israeli ekaba eine abatuuze 850,000 b'aba Israeli kandi bwanyima y'emyaka ikumi yinka omuhendo ogwo gukaba guteizemu kabiri. Omu 1990, omuhendo gw'abantu gukaba guri 4,500,000. Hati eri omu obukaikuru 8 n'obucweka 7.

Okuretaho obusingye nikwija kubaho kugira ngu ebi bibone kuhikirira: “Ku bariba nibagira ngu, n'obusingye, tihariho kabi obwo nibwo okucwekyerera kuribigwaho, nk'oku ebisha bikwata omukazi orikurumwa kuzaara, kandi tibarikira na kakye.” (1 Abatesalonika 5:3)

Kwonka eki nabi Yoeli yaragwiire nikiija kubaho: “Ahakuba reeba, omuri ebyo biro n'omuri obwo bunaku, obu ndigaruriramu Abayuda n'Abaisraeli nimbaiha omu bukwatwa, ndyateeranira ahamwe amahanga goona, ngashuumye omu ruhita rwa Yehoshafaati, mbacwereyo orubanja, nimbatura abantu bangye n'obuhunguzi bwangye Israeli, ahabw'okubataataanisiza omu mahanga, bakabaganisa ensi yangye.” (Yoeli 3:1-2)

Nitutuura aha gati y'okuhikiriira kw'obunabi bw'aha muheru gwa Baibuli. N'eky'obusaasi ngu ba minisita b'enshonga z'aheeru aba mahanga agetereine aga Buraaya n'abaandi bebembezi ba mahanga tibari kuta kitinisa omu kuzwamu kwa Ruhanga.

Kwiha aha kutandika kw'omwaka gwa 2018, twine ebiturikuteekateeka kubaho bihango kandi twine ekihika ngu Ruhanga omwetsigwa naija kumaririira omurimo gwe gw'obucunguzi n'ekanisa y'amahanga kandi atutwaare omu kutwaarwa (Rapture), nk'oku kihandikyirwe: “Bwanyima naitwe abahuriire abariba bakiriho turyatwarwa nabo omu bicu kubugana MUKAMA waitu omu kaabunga; tutyo tugume na MUKAMA ebiro byona.” (1 Abatesalonika 4:17) Tihariho n'omwe ari kumanya ni ryari obu kiribaho, n'ahabw'ekyo twine kwetebekanisa. Bwanyima y'ekyo, naija kumaririira omurimo Gwe na Israeli okurabira omu buhereza bw'aabanabi babiri (Okushuuruurirwa 11), n'obutegyeki bw'emyaka rukumi nibyiija kutandika. Amiina.

“Maraika owa mushanju yaateera enzamba; haabaho amaraka mahango omu iguru nigagira gati: Obukama bw'ensi bwahinduka obwa MUKAMA waitu n'obwa Kristo we, kandi aryaguma aha ngoma ebiro n'ebiro.” (Okushuuruurirwa 11:15)

Aha bwo obutume bwe

￼

Ekishushani nikyoreka oruteerane rw'omutaano aha Rwamukaaga, omu kwamwenda 16, 2017, omuri Constanta, Romania, aha Nyanja “Black sea”.￼

Ti bikiriza bonka ababaire bariho bonka, kureka n'abantu ababaire nibahuriira itebezo omurundi gw'okubanza. Omu bantu bakurenga igana abaizire omu maisho ahabw'okushabirwa hakaba harimu omunyamakuru w'omusilaamu n'omushaija okuruga omu kanisa y'aba Orthodox. Bombi bakaikiriza Yesu Kristo nk'Omujuni waabo kandi babatizibwa nk'oku Baibuli erikugira omu Black sea esabiiti ibiri bwanyima, hamwe n'ababaire bahindwiirwe butsya abandi. Nitusiima MUKAMA waitu omwetsigwa ahabw'eki.

Kuwakuba noyeenda kutuunga aha bitabo byeitu, nobasa kutuhandikira ahari aduresi egi: Mission center, P.O Box 100707, 47707 Krefeld, Germany

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi ikumi n'itaano z’ensi yoona zitari kushushwana. Yegeite ahaki Ruhanga ariyo nakora hati omuntebekanise ye y’okujunwa!

Nobaasa kutushanga na ahari youtube.com ahansi ya “Apostolic Prophetic Bible Ministry”

Homepage: http://www.freie-volksmission.de Phone: +49-2151/545151
Email: volksmission@gmx.de - E.Frank@freie-volksmission.de

www.misia.sk Email: gospel2nations@misia.sk

Tel: +256 7868 92319, +256 704 721499

© Owabihandiika kandi owabishohoza E.Frank